CELEX: 32004D0478
Language: el
Date: 2004-04-29 00:00:00
Title: 2004/478/ΕΚ:ΑΠΟΦΑΣΗ ΤΗΣ ΕΠΙΤΡΟΠΗΣ, της 29ης Απριλίου 2004, σχετικά με την έγκριση ενός γενικού σχεδίου διαχείρισης κρίσεων στον τομέα των τροφίμων και των ζωοτροφών

30.4.2004     EL            Επίσηµη Εφηµερίδα της Ευρωπαϊκής Ένωσης         L 160/100
                              ΑΠΟΦΑΣΗ ΤΗΣ ΕΠΙΤΡΟΠΗΣ
                                   της 29ης Απριλίου 2004
    σχετικά µε την έγκριση ενός γενικού σχεδίου διαχείρισης κρίσεων στον τοµέα των
                               τροφίµων και των ζωοτροφών
                                        (2004/478/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισµό (ΕΚ) αριθ. 178/2002 του Ευρωπαϊκού Κοινοβουλίου και του Συµβουλίου, της
28ης Ιανουαρίου 2002, για τον καθορισµό των γενικών αρχών και απαιτήσεων της
νοµοθεσίας για τα τρόφιµα, για την ίδρυση της Ευρωπαϊκής Αρχής για την Ασφάλεια των
Τροφίµων και τον καθορισµό διαδικασιών σε θέµατα ασφαλείας των τροφίµων, και ιδίως το
άρθρο 55,
Εκτιµώντας τα ακόλουθα:
(1)      Το άρθρο 55 του προαναφερόµενου κανονισµού (ΕΚ) αριθ. 178/2002 προβλέπει ότι η
         Επιτροπή, σε στενή συνεργασία µε την Ευρωπαϊκή Αρχή για την Ασφάλεια των
         Τροφίµων, αναφερόµενη εφεξής ως «η Αρχή», και µε τα κράτη µέλη, θεσπίζει γενικό
         σχέδιο διαχείρισης κρίσεων στον τοµέα της ασφάλειας των τροφίµων και των
         ζωοτροφών.
(2)      Το γενικό σχέδιο αποτέλεσε το αντικείµενο διαβούλευσης µε την Αρχή και
         συζητήθηκε λεπτοµερώς µε τα κράτη µέλη στο πλαίσιο της µόνιµης επιτροπής για την
         τροφική αλυσίδα και την υγεία των ζώων,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                            Άρθρο 1
Με την παρούσα απόφαση θεσπίζεται το γενικό σχέδιο διαχείρισης κρίσεων στον τοµέα της
ασφάλειας των τροφίµων και των ζωοτροφών, που προβλέπεται στο άρθρο 55 του
κανονισµού 178/2002, το οποίο περιλαµβάνεται στο παράρτηµα.
                                            Άρθρο 2
Η παρούσα απόφαση αρχίζει να ισχύει την πρώτη ηµέρα του µήνα ύστερα από τη δηµοσίευσή
της στην Επίσηµη Εφηµερίδα της Ευρωπαϊκής Ένωσης.
 ---pagebreak---   30.4.2004    EL            Επίσηµη Εφηµερίδα της Ευρωπαϊκής Ένωσης L 160/101
Βρυξέλλες, 29 Απριλίου 2004.
                                           Για την Επιτροπή
                                           David BYRNE
                                            Μέλος της Επιτροπής
 ---pagebreak---    30.4.2004      EL            Επίσηµη Εφηµερίδα της Ευρωπαϊκής Ένωσης             L 160/102
                                         ΠΑΡΑΡΤΗΜΑ
ΓΕΝΙΚΟ ΣΧΕ∆ΙΟ ∆ΙΑΧΕΙΡΙΣΗΣ ΚΡΙΣΕΩΝ ΣΤΟΝ ΤΟΜΕΑ ΤΩΝ ΤΡΟΦΙΜΩΝ ΚΑΙ
                                     ΤΩΝ ΖΩΟΤΡΟΦΩΝ
1.        ΠΕ∆ΙΟ   ΕΦΑΡΜΟΓΗΣ ΤΟΥ ΓΕΝΙΚΟΥ ΣΧΕ∆ΙΟΥ ∆ΙΑΧΕΙΡΙΣΗΣ ΚΡΙΣΕΩΝ ΣΤΟΝ ΤΟΜΕΑ
          ΤΩΝ ΤΡΟΦΙΜΩΝ ΚΑΙ ΤΩΝ ΖΩΟΤΡΟΦΩΝ
          Το τµήµα 3 του κεφαλαίου IV του κανονισµού αριθ. 178/2002 προβλέπει νέες
          µεθόδους διαχείρισης του κινδύνου στον τοµέα των τροφίµων και των ζωοτροφών:
          τη συγκρότηση από την Επιτροπή µιας µονάδας κρίσης στην οποία η Αρχή
          συµµετέχει και την έγκριση ενός γενικού σχεδίου διαχείρισης κρίσεων στον τοµέα
          των τροφίµων και των ζωοτροφών που καθορίζει, ειδικότερα, τις πρακτικές
          διαδικασίες που είναι αναγκαίες για τη διαχείριση µιας κρίσης. Το γενικό σχέδιο
          διαχείρισης κρίσεων στον τοµέα των τροφίµων και των ζωοτροφών αναφέρεται
          εφεξής ως το «γενικό σχέδιο».
          Τα τρία άρθρα του τµήµατος αυτού συνδέονται µεταξύ τους:
          Το άρθρο 55 προβλέπει τη θέσπιση από την Επιτροπή, σε στενή συνεργασία µε την
          Αρχή και µε τα κράτη µέλη, ενός γενικού σχεδίου διαχείρισης των κρίσεων στον
          τοµέα των τροφίµων και των ζωοτροφών, το οποίο καθορίζει τις καταστάσεις κρίσης
          καθώς και τις πρακτικές διαδικασίες που απαιτούνται για τη διαχείριση µιας κρίσης,
          συµπεριλαµβανοµένων των προς εφαρµογή αρχών της διαφάνειας και µιας
          επικοινωνιακής στρατηγικής.
          Το άρθρο 56 προβλέπει τη συγκρότηση µιας µονάδας κρίσης από την Επιτροπή.
          Το άρθρο 57 καθορίζει τα καθήκοντα της µονάδας κρίσης.
          Ειδικότερα, σύµφωνα µε το άρθρο 55, το γενικό σχέδιο καθορίζει τους τύπους των
          καταστάσεων που ενέχουν άµεσους ή έµµεσους κινδύνους για την ανθρώπινη υγεία,
          οι οποίοι προέρχονται από τρόφιµα ή ζωοτροφές και που εκτιµάται ότι δεν µπορούν
          να προληφθούν, να εξαλειφθούν ή να µειωθούν σε ένα επιτρεπτό επίπεδο µε τις
          ισχύουσες διατάξεις ή ότι δεν µπορούν να αντιµετωπιστούν κατάλληλα µόνο µε την
          εφαρµογή των άρθρων 53 και 54.
          Επιπλέον, το άρθρο 56 προβλέπει ότι η Επιτροπή συγκροτεί µια µονάδα κρίσης
          «όταν η Επιτροπή εντοπίζει µια κατάσταση που ενέχει σοβαρό άµεσο ή έµµεσο κίνδυνο
          για την ανθρώπινη υγεία, ο οποίος προέρχεται από τρόφιµα και ζωοτροφές, και όταν ο
          κίνδυνος αυτός δεν µπορεί να εξαλειφθεί ή να µειωθεί µε τις ισχύουσες διατάξεις ή δεν
          µπορεί να αντιµετωπιστεί κατάλληλα µόνο µε εφαρµογή των άρθρων 53 και 54».
          Συνεπώς, το γενικό σχέδιο καθορίζει:
          –     τις καταστάσεις κρίσης,
          –     τη διαδικασία που οδηγεί στην εφαρµογή του γενικού σχεδίου,
          –     τη δηµιουργία ενός δικτύου συντονιστών κρίσεων,
 ---pagebreak---    30.4.2004       EL             Επίσηµη Εφηµερίδα της Ευρωπαϊκής Ένωσης         L 160/103
          –      τις πρακτικές διαδικασίες για τη διαχείριση µιας κρίσης,
          –      το ρόλο της µονάδας κρίσης,
          –      την πρακτική λειτουργία µιας µονάδας κρίσης (σύνθεση, µέσα λειτουργίας,
                 ενέργειες),
          –      το δεσµό µεταξύ της µονάδας κρίσης και της διαδικασίας λήψης αποφάσεων,
          –      τον τερµατισµό της κρίσης,
          –      τη διαδικασία διαχείρισης σε περίπτωση πιθανού σοβαρού κινδύνου,
          –      την επικοινωνιακή στρατηγική,
          –      τις αρχές διαφάνειας.
          Οι διαδικασίες διαχείρισης που θεσπίζονται από το γενικό σχέδιο αποτελούν
          κατευθυντήριες γραµµές που είναι εφαρµοστέες στα κράτη µέλη, την Αρχή και την
          Επιτροπή.
2.        ΚΑΤΑΣΤΑΣΕΙΣ ΚΡΙΣΗΣ
2.1.      Καταστάσεις κρίσης που ενέχουν σοβαρό άµεσο ή έµµεσο κίνδυνο για την
          ανθρώπινη υγεία
          Οι καταστάσεις κρίσης είναι εκείνες στις οποίες ενέχονται κρίσιµοι παράγοντες σε
          τέτοιο επίπεδο που η Επιτροπή θεωρεί ότι η διαχείριση του εν λόγω κινδύνου που
          προέρχεται από τρόφιµα ή ζωοτροφές θα έχει τέτοια περιπλοκότητα που δεν µπορεί
          να αποτελέσει αντικείµενο επαρκούς διαχείρισης µε τις υφιστάµενες διατάξεις ή
          µόνο µέσω της εφαρµογής των άρθρων 53 και 54.
          Η αποκτηθείσα εµπειρία δείχνει ότι οι καταστάσεις που ενέχουν κινδύνους
          αντιµετωπίζονται κατά κανόνα επαρκώς µε τις υφιστάµενες διαδικασίες. Οι
          καταστάσεις που µπορούν να θεωρηθούν ως καταστάσεις κρίσης είναι, κατά
          συνέπεια, πολύ περιορισµένες αν όχι σπάνιες.
          Αυτοί οι κρίσιµοι παράγοντες είναι, ειδικότερα, οι ακόλουθοι:
          Η κατάσταση ενέχει σοβαρό άµεσο ή έµµεσο κίνδυνο για την ανθρώπινη υγεία ή/και
          εκλαµβάνεται ή γίνεται δηµόσια γνωστή ως τέτοια ή µπορεί να εκληφθεί ή/και να
          γίνει δηµόσια γνωστή ως τέτοια
          και
          ο κίνδυνος µεταδίδεται ή µπορεί να µεταδοθεί µέσω ενός σηµαντικού τµήµατος της
          τροφικής αλυσίδας
          και
          η πιθανή έκταση του κινδύνου σε αρκετά κράτη µέλη ή/και τρίτες χώρες είναι
          σηµαντική.
 ---pagebreak---    30.4.2004      EL            Επίσηµη Εφηµερίδα της Ευρωπαϊκής Ένωσης          L 160/104
          Το γενικό σχέδιο προϋποθέτει τη συγκρότηση µιας µονάδας κρίσης όταν ο άµεσος ή
          έµµεσος ενεχόµενος κίνδυνος θεωρείται ότι είναι σοβαρός. Συνεπώς, το γενικό
          σχέδιο θα περιλαµβάνει σε όλες σχεδόν τις περιπτώσεις τη συγκρότηση µιας
          µονάδας κρίσης.
2.2.      Καταστάσεις κρίσης όπου υπάρχει δυνητικά σοβαρός κίνδυνος
          Είναι σηµαντικό να προβλεφθούν στο σχέδιο αυτό περιπτώσεις όπου ο κίνδυνος
          είναι δυνητικός, αλλά µπορεί να εξελιχθεί σε σοβαρό κίνδυνο που εκτιµάται ότι δεν
          µπορεί να προληφθεί, να εξαλειφθεί ή να µειωθεί µε τις υφιστάµενες διατάξεις ή
          µόνο µέσω της εφαρµογής των άρθρων 53 και 54. Στην περίπτωση αυτή, δεν
          συγκροτείται µονάδα κρίσης αλλά επαρκείς διατάξεις προβλέπουν την
          αποτελεσµατική διαχείριση αυτών των τύπων των καταστάσεων.
3.        ∆ΙΑ∆ΙΚΑΣΙΑ ΠΟΥ ΕΧΕΙ ΩΣ ΑΠΟΤΕΛΕΣΜΑ ΤΗΝ ΕΦΑΡΜΟΓΗ ΤΟΥ ΓΕΝΙΚΟΥ ΣΧΕ∆ΙΟΥ
          Πληροφορίες, που οδηγούν πιθανώς στην εφαρµογή του γενικού σχεδίου για τη
          διαχείριση κρίσεων στον τοµέα των τροφίµων και των ζωοτροφών και, όταν είναι
          αναγκαίο, στη συγκρότηση µιας µονάδας κρίσης µπορούν να προέλθουν από:
          –     κοινοποιήσεις έγκαιρης προειδοποίησης (σύστηµα έγκαιρης προειδοποίησης
                για τρόφιµα και ζωοτροφές - RASFF),
          –     πληροφορίες από κράτη µέλη (άλλα είδη κοινοποιήσεων, πληροφορίες που
                δόθηκαν στη µόνιµη επιτροπή για την τροφική αλυσίδα και την υγεία των
                ζώων κ.λπ.),
          –     πληροφορίες από την Αρχή,
          –     εκθέσεις του Γραφείου Τροφίµων και Κτηνιατρικών Θεµάτων (ΓΤΚΘ),
          –     πληροφορίες από το επιδηµιολογικό δίκτυο της ΕΕ,
          –     πληροφορίες από τρίτες χώρες ή διεθνείς φορείς,
          –     κάθε άλλη πηγή (οµάδες καταναλωτών, βιοµηχανία, άλλα ενδιαφερόµενα
                µέρη, µέσα ενηµέρωσης κ.λπ.).
          Όταν η ανάλυση των πληροφοριών σχετικά µε τους κινδύνους οδηγεί την Επιτροπή
          στο να θεωρήσει ότι µπορεί να πληρούνται οι όροι που καθορίζονται στα τµήµατα
          2.1 ή 2.2, η Επιτροπή προβαίνει σε προκαταρκτική επαφή µε το (τα) αφορώµενο(-α)
          κράτος(-η) µέλος(-η) για να εξετάσει την κατάσταση καθώς και µε την Αρχή για να
          ζητήσει πληροφορίες σχετικά µε τον εν λόγω κίνδυνο.
          Με βάση την αξιολόγηση όλων των σχετικών διαθέσιµων πληροφοριών, η Επιτροπή
          καθορίζει εάν πληρούνται οι όροι που ορίζονται στο τµήµα 2.1 ή στο τµήµα 2.2.
4.        ∆ΗΜΙΟΥΡΓΙΑ ΕΝΟΣ ∆ΙΚΤΥΟΥ ΣΥΝΤΟΝΙΣΤΩΝ ΚΡΙΣΗΣ
          Κάθε κράτος µέλος, η Αρχή και η Επιτροπή ορίζουν ένα συντονιστή κρίσης και
          τον/την αναπληρωτή/αναπληρώτριά του στο κατάλληλο επίπεδο. Τα ονόµατα και τα
 ---pagebreak---    30.4.2004      EL            Επίσηµη Εφηµερίδα της Ευρωπαϊκής Ένωσης          L 160/105
          λεπτοµερή στοιχεία επαφής των καθορισµένων συντονιστών και αναπληρωτών
          κοινοποιούνται στην Επιτροπή.
          ∆ιοργανώνονται συνεδριάσεις των συντονιστών από την Επιτροπή λίγο µετά τον
          ορισµό τους. Στην πρώτη συνεδρίαση διανέµεται ένα εγχειρίδιο που περιλαµβάνει
          τον πλήρη κατάλογο των συντονιστών και των αναπληρωτών καθώς και λεπτοµερή
          στοιχεία επαφών από την Επιτροπή. Το εγχειρίδιο περιλαµβάνει επίσης έναν
          κατάλογο των κοινοτικών εργαστηρίων αναφοράς. Οι πρακτικές διαδικασίες
          λειτουργίας θα συζητηθούν προκειµένου, παραδείγµατος χάρη, να εξασφαλιστεί ότι
          µπορεί να πραγµατοποιηθεί επαφή µε κάθε συντονιστή στην περίπτωση κρίσης εντός
          πολύ σύντοµου χρονικού διαστήµατος ή ότι εξασφαλίζεται επαρκής συνεργασία
          σχετικά µε τη στρατηγική ανακοίνωσης του κινδύνου (βλέπε τµήµα 7). Τα
          ενδιαφερόµενα µέρη διαβουλεύονται σχετικά µε τα αποτελέσµατα των
          συνεδριάσεων που παρουσιάζουν ενδιαφέρον για αυτά.
          Αυτές οι πρακτικές διαδικασίες πρέπει να εξασφαλίσουν ότι αναλαµβάνεται ταχεία
          δράση. Εφόσον είναι αναγκαίο αυτές οι πρακτικές διαδικασίες επισυνάπτονται ως
          παράρτηµα στο γενικό σχέδιο.
5.        ΠΡΑΚΤΙΚΕΣ        ∆ΙΑ∆ΙΚΑΣΙΕΣ        ΓΙΑ       ΤΗ       ∆ΙΑΧΕΙΡΙΣΗ ΜΙΑΣ    ΚΡΙΣΗΣ
          ΣΥΜΠΕΡΙΛΑΜΒΑΝΟΜΕΝΟΥ ΕΝΟΣ ΣΟΒΑΡΟΥ ΑΜΕΣΟΥ Η ΕΜΜΕΣΟΥ ΚΙΝ∆ΥΝΟΥ ΓΙΑ
          ΤΗΝ ΑΝΘΡΩΠΙΝΗ ΥΓΕΙΑ
5.1.      ∆ηµιουργία µονάδας κρίσης
          Όταν η ανάλυση των πληροφοριών σχετικά µε τους κινδύνους οδηγεί την Επιτροπή
          να θεωρήσει ότι µπορεί να πληρούνται οι όροι που αναφέρονται στο τµήµα 2.1,
          ιδίως ότι ο κίνδυνος πιθανόν να είναι σοβαρός, η Επιτροπή προβαίνει σε
          προκαταρκτική επαφή µε τα αφορώµενα κράτη µέλη για να εξετάσει την κατάσταση
          καθώς και µε την Αρχή για να ζητήσει πληροφορίες σχετικά µε τον ενεχόµενο
          κίνδυνο.
          Με βάση την αξιολόγηση όλων των σχετικών διαθέσιµων πληροφοριών, η Επιτροπή
          συγκροτεί µια µονάδα κρίσης, εάν θεωρηθεί ότι πληρούνται οι όροι που
          αναφέρονται στο τµήµα 2.1.
          Η Επιτροπή ενηµερώνει αµέσως τα κράτη µέλη και την Αρχή για τη δηµιουργία µιας
          µονάδας κρίσης.
          Η απόφαση για τη συγκρότηση µιας µονάδας κρίσης θα καταστήσει εφαρµοστέα τα
          τµήµατα 5, 7 και 8 του γενικού σχεδίου από όλα τα ενδιαφερόµενα µέρη (Επιτροπή,
          Αρχή, κράτη µέλη).
5.2.      Ρόλος της µονάδας κρίσης
          Η µονάδα κρίσης είναι επιφορτισµένη µε τη συλλογή και την αξιολόγηση όλων των
          σχετικών δεδοµένων και µε την ταυτοποίηση των διαθέσιµων επιλογών για τη
          διαχείριση της κρίσης.
          Η µονάδα κρίσης έχει επίσης το ρόλο της ενηµέρωσης του κοινού σχετικά µε τους εν
          λόγω κινδύνους και τα µέτρα που ελήφθησαν σχετικά.
 ---pagebreak---    30.4.2004      EL            Επίσηµη Εφηµερίδα της Ευρωπαϊκής Ένωσης          L 160/106
          Πρόκειται για ένα πρόσθετο µέσο για να εξασφαλιστεί η αποτελεσµατική διαχείριση
          µιας κρίσης µέσω του καλύτερου συντονισµού και των έγκαιρων ενεργειών.
          Συνεπώς, όλα τα µέλη της οµάδας κρίσης πρέπει να συνεργαστούν για να συλλέξουν
          και να ανταλλάξουν όλες τις διαθέσιµες σχετικές πληροφορίες· συνεργάζονται
          επίσης για την αξιολόγηση των δεδοµένων που συλλέχθηκαν και για να
          προσδιορίσουν τις κατάλληλες επιλογές για τη διαχείριση του κινδύνου.
          Τα µέλη της οµάδας κρίσης συνεργάζονται επίσης για την επικοινωνία και
          προσδιορίζουν τους βέλτιστους τρόπους για την ενηµέρωση του κοινού κατά
          διαφανή τρόπο.
          Αντίθετα, η µονάδα κρίσης δεν είναι υπεύθυνη ούτε για την έγκριση των αποφάσεων
          σχετικά µε τη διαχείριση των κινδύνων ούτε για τη εφαρµογή της νοµοθεσίας
          (πτυχές που συνδέονται µε τον έλεγχο).
          Οι τρόποι λειτουργίας της δεν αντικαθιστούν τις εφαρµοστέες διαδικασίες στο
          πλαίσιο της άσκησης των αρµοδιοτήτων της στην Επιτροπή, στα κράτη µέλη ή στην
          Αρχή.
          Συνεπώς, οι αποφάσεις διαχείρισης της κρίσης εγκρίνονται σύµφωνα µε τις
          συγκεκριµένες διαδικασίες πού ήδη υπάρχουν (ιδίως διαδικασίες επιτροπολογίας).
          Κάθε κράτος µέλος παραµένει αρµόδιο για τη διαχείριση των επίσηµων ελέγχων στο
          έδαφός του. Οι συγκεκριµένες διαδικασίες που έχουν καθιερώσει τα κράτη µέλη για
          το συντονισµό των αναγκαίων ελέγχων έκτακτης ανάγκης σε καταστάσεις κρίσης
          παραµένουν. Η Γενική ∆ιεύθυνση Υγείας και Προστασίας των Καταναλωτών είναι
          αρµόδια για τη διενέργεια επειγουσών αποστολών από το ΓΤΚΘ, εάν χρειαστεί.
          Οµοίως, η Αρχή παραµένει αρµόδια για τη διαχείριση των διαδικασιών για την
          παροχή επιστηµονικής γνωµοδότησης στην περίπτωση αιτήµατος για επείγουσα
          επιστηµονική γνωµοδότηση της επιστηµονικής επιτροπής ή µιας από τις
          επιστηµονικές της οµάδες.
5.3.      Πρακτική λειτουργία της µονάδας κρίσης
          Σύνθεση
          Η µονάδα κρίσης απαρτίζεται από τους συντονιστές κρίσης (ή τους αναπληρωτές
          τους) της Επιτροπής και της Αρχής, τον (τους) συντονιστή(-ές) κρίσης των άµεσα
          αφορωµένων κρατών µελών και άλλους εκπροσώπους της Επιτροπής, της Αρχής και
          του (των) άµεσα αφορώµενου(-ων) κράτους(-ων) µέλους(-ων). Η Αρχή παρέχει την
          αναγκαία επιστηµονική και τεχνική βοήθεια.
          Ο σκοπός της µονάδας κρίσης είναι να διευκολύνει την ταχεία και αποτελεσµατική
          δράση. Τα µέλη της συµµετέχουν σε τακτικές και επείγουσες συνεδριάσεις της
          µονάδας κρίσης και θα πρέπει να καταδείξουν υψηλό βαθµό εµπειρογνωµοσύνης και
          δέσµευσης. Θα πρέπει να είναι σε θέση να αναλαµβάνουν ευθύνες και συνεπώς είναι
          αναγκαίος ο καθορισµός προσώπων µε υψηλό επίπεδο ευθύνης στον τοµέα των
          τροφίµων και των ζωοτροφών.
 ---pagebreak--- 30.4.2004      EL            Επίσηµη Εφηµερίδα της Ευρωπαϊκής Ένωσης          L 160/107
       Η µονάδα κρίσης µπορεί να θεωρήσει ότι η εµπειρογνωµοσύνη άλλων δηµόσιων ή
       ιδιωτικών προσώπων είναι αναγκαία για τη διαχείριση της κρίσης και µπορεί να
       ζητήσει τη µόνιµη ή την ad hoc βοήθεια των εν λόγω προσώπων. Παραδείγµατος
       χάρη, µπορεί να ζητηθεί από εµπειρογνώµονες των κοινοτικών ή των εθνικών
       εργαστηρίων αναφοράς να συµµετέχουν στη µονάδα κρίσης, όταν η
       εµπειρογνωµοσύνη τους όσον αφορά τις εργαστηριακές αναλύσεις είναι αναγκαία.
       Τα αρµόδια πρόσωπα στην Επιτροπή και στην Αρχή για την επικοινωνία σχετικά µε
       την ασφάλεια των τροφίµων και των ζωοτροφών συµµετέχουν στις εργασίες της
       µονάδας κρίσης.
       Πρακτικές διαδικασίες για τη λειτουργία της µονάδας κρίσης
       Ο συντονιστής κρίσης της Επιτροπής (ή ο/η αναπληρωτής/αναπληρώτριά του)
       προεδρεύει της µονάδας κρίσης. Ο πρόεδρος, ειδικότερα, εξασφαλίζει το σύνδεσµο
       µεταξύ του έργου της µονάδας κρίσης και της διαδικασίας λήψης αποφάσεων.
       Επικουρείται από τον κατάλληλο τεχνικό εµπειρογνώµονα ή εµπειρογνώµονες της
       αρµόδιας οικείας µονάδας ή µονάδων στην Επιτροπή.
       Ο πρόεδρος εξασφαλίζει την οµαλή λειτουργία της µονάδας κρίσης και την
       κατανοµή των καθηκόντων µεταξύ των µελών, λαµβάνοντας υπόψη τις
       αρµοδιότητές τους.
       Το ταχύτερο δυνατό µετά την απόφαση για τη συγκρότηση µιας µονάδας κρίσης, ο
       πρόεδρος καλεί το συντονιστή της Αρχής και τους συντονιστές των άµεσα
       αφορώµενων από την κρίση κρατών µελών σε µια πρώτη συνεδρίαση της µονάδας
       κρίσης. Οι συντονιστές µπορούν να συνοδεύονται από περιορισµένο αριθµό
       προσώπων. Ο πρόεδρος µπορεί να καθορίσει το όριο για το µέγιστο αριθµό των
       ατόµων που συνοδεύουν τους συντονιστές.
       Ο συντονιστής της Αρχής και οι συντονιστές των κρατών µελών που συµµετέχουν
       στη µονάδα κρίσης είναι αρµόδιοι για να εξασφαλιστεί η επαρκής συµµετοχή στις
       συνεδριάσεις της µονάδας κρίσης όσον αφορά τη διαθεσιµότητα, την
       εµπειρογνωµοσύνη και το επίπεδο ευθύνης. Συγκεκριµένα αυτό σηµαίνει ότι ο
       συντονιστής της κρίσης ή ο/η αναπληρωτής/αναπληρώτριά του συµµετέχουν σε όλες
       τις συνεδριάσεις και συνοδεύονται από τα αρµόδια πρόσωπα.
       Η Αρχή είναι αρµόδια για την παροχή επιστηµονικής και τεχνικής βοήθειας, εφόσον
       χρειαστεί, ιδίως όσον αφορά την κατάσταση της επιστηµονικής γνώσης (συλλογή
       και αξιολόγηση όλων των επιστηµονικών πληροφοριών όσον αφορά τον εν λόγω
       κίνδυνο).
       Η µονάδα κρίσης είναι αρµόδια για τη διατήρηση στενών επαφών µε τα
       ενδιαφερόµενα µέρη, ιδίως όταν είναι αναγκαίο να ανταλλαγούν πληροφορίες.
       Μέσα λειτουργίας
       Η Επιτροπή παρέχει τη γραµµατεία για τις συνεδριάσεις της µονάδας κρίσης
       (πρακτικά κ.λπ.) και θέτει στη διάθεση της µονάδας κρίσης όλο το ανθρώπινο
       δυναµικό καθώς και τους υλικούς πόρους που είναι αναγκαία για την οµαλή
       λειτουργία της (ιδίως αίθουσες συνεδριάσεων, µέσα επικοινωνίας κ.λπ.).
 ---pagebreak--- 30.4.2004      EL            Επίσηµη Εφηµερίδα της Ευρωπαϊκής Ένωσης          L 160/108
       Για τη γνωστοποίηση ή τη διάδοση πληροφοριών, ιδίως αιτηµάτων στα κράτη µέλη
       για την παροχή πληροφοριών και την επιστροφή πληροφοριών από το κράτος µέλος
       ή τα κράτη µέλη, η µονάδα κρίσης χρησιµοποιεί τα τεχνικά µέσα του δικτύου
       RASFF.
       Ενέργειες της µονάδας κρίσης
       Σύµφωνα µε το άρθρο 57 που αναφέρθηκε προηγουµένως, οι ενέργειες της µονάδας
       κρίσης είναι οι ακόλουθες:
       –     Ενέργειες σε σχέση µε τη συλλογή των σχετικών επιστηµονικών δεδοµένων
             και όλων των επιστηµονικών πληροφοριών που καθιστούν δυνατή τη
             διαχείριση του εν λόγω κινδύνου κατά το δυνατόν αποτελεσµατικότερα.
             Ειδικότερα:
             –     Ανταλλαγή των διαθέσιµων επιστηµονικών πληροφοριών µεταξύ των
                   διαφόρων µελών της µονάδας κρίσης.
             –     Εφόσον είναι αναγκαίο, ανατίθενται καθήκοντα σε µέλη για τη συλλογή
                   περισσότερων επιστηµονικών πληροφοριών.
             –     Εφόσον είναι αναγκαίο, συντονισµός των αναγκαίων ενεργειών για την
                   πλήρωση των επιστηµονικών κενών.
             –     Εφόσον είναι αναγκαίο, ανατίθενται καθήκοντα σε µέλη για την
                   επικοινωνία µε διεθνείς οργανισµούς, ενδιαφερόµενα µέρη και τρίτες
                   χώρες για να εξασφαλιστεί ότι όλες οι συναφείς πληροφορίες
                   καθίστανται διαθέσιµες και ανταλλάσσονται.
             –     Εφόσον είναι αναγκαίο, η µονάδα κρίσης µπορεί να ζητήσει την
                   ενίσχυση των κοινοτικών εργαστηρίων αναφοράς.
       Η ανάθεση καθηκόντων για τη συλλογή επιστηµονικών δεδοµένων λαµβάνει υπόψη
       την ειδική εµπειρογνωµοσύνη της Αρχής και τους µηχανισµούς ανταλλαγής
       επιστηµονικών δεδοµένων που έχουν ήδη αναπτυχθεί από την Αρχή σχετικά µε τα
       ζητήµατα αυτά (δίκτυα της Αρχής).
       Η ανάθεση καθηκόντων σχετικά µε τη συλλογή επιστηµονικών δεδοµένων µπορεί
       επίσης να περιλαµβάνει, εφόσον είναι αναγκαίο, την ενίσχυση άλλων δικτύων που
       διαχειρίζεται η Επιτροπή, όπως π.χ. το σύστηµα ταχείας ειδοποίησης και απάντησης
       (EWRS) στον τοµέα των ανθρώπινων νόσων ή το ADNS στον τοµέα της ζωικής
       υγείας ή τα δίκτυα που λειτουργούν στον τοµέα της έρευνας και τα διαχειρίζεται η
       Γ∆ Έρευνα.
       –     Ενέργειες όσον αφορά τη συλλογή άλλων συναφών δεδοµένων (άλλα
             δεδοµένα πλην των επιστηµονικών που αναφέρονται ανωτέρω). Ειδικότερα:
             –     Ανταλλαγή όλων των άλλων διαθέσιµων συναφών δεδοµένων
                   (αποτελέσµατα επίσηµων ελέγχων, αποτελέσµατα αναλύσεων που
                   διεξήχθησαν από επίσηµα εργαστήρια ελέγχου, δεδοµένα που
                   αποκτήθηκαν από τρίτες χώρες κτλ.).
 ---pagebreak---    30.4.2004      EL            Επίσηµη Εφηµερίδα της Ευρωπαϊκής Ένωσης           L 160/109
                –     Εφόσον είναι αναγκαίο, ανατίθενται καθήκοντα στα µέλη µε σκοπό τη
                      συλλογή περισσότερων δεδοµένων.
                –     Εφόσον είναι αναγκαίο, ανατίθενται καθήκοντα στα µέλη µε σκοπό την
                      επικοινωνία µε διεθνείς οργανισµούς, ενδιαφερόµενα µέρη και τρίτες
                      χώρες για να εξασφαλιστεί ότι καθίστανται διαθέσιµες και
                      ανταλλάσσονται όλες οι σχετικές πληροφορίες.
          –     Ενέργειες όσον αφορά την αξιολόγηση των διαθέσιµων πληροφοριών.
                Ειδικότερα:
                –     Ανταλλαγή αξιολογήσεων που ήδη διενεργήθηκαν από τα µέλη, ιδίως
                      την Αρχή, ή αξιολογήσεων που είναι άλλως διαθέσιµες.
                –     Οργάνωση της αξιολόγησης του κινδύνου, λαµβάνοντας υπόψη            τον
                      ειδικό ρόλο της Αρχής όσον αφορά την παροχή επιστηµονικής           και
                      τεχνικής υποστήριξης στη µονάδα κρίσης, µε την επιφύλαξη            της
                      δυνατότητας υποβολής αίτησης για επίσηµη επιστηµονική γνώµη         από
                      την Αρχή.
                –     Εφόσον είναι αναγκαίο, χρησιµοποίηση της τεχνικής υποστήριξης των
                      κοινοτικών εργαστηρίων αναφοράς για τις αναλυτικές πτυχές.
          –     Ενέργειες όσον αφορά τον προσδιορισµό των διαθέσιµων επιλογών για την
                πρόληψη, την εξάλειψη ή τη µείωση σε αποδεκτό επίπεδο του κινδύνου για τη
                δηµόσια υγεία και επικαιροποίηση αυτών των επιλογών µε βάση τις νέες
                διαθέσιµες πληροφορίες και την εξέλιξη της κατάστασης. Ειδικότερα:
                –     Τα µέλη της µονάδας κρίσης συνεργάζονται για να προσδιορίσουν τις
                      διαθέσιµες επιλογές.
                –     Παράγουν ένα κοινό έγγραφο σχετικά µε τις διαθέσιµες επιλογές. Το
                      έγγραφο αυτό πρέπει να περιλάβει για κάθε επιλογή, αιτιολόγηση για τον
                      προσδιορισµό της επιλογής, ιδίως τα κύρια αποτελέσµατα της
                      αξιολόγησης των διαθέσιµων δεδοµένων.
          –     Ενέργειες όσον αφορά την οργάνωση της επικοινωνίας προς το ευρύ κοινό
                σχετικά µε τους ενεχόµενους κινδύνους και τα µέτρα που ελήφθησαν.
          Το ζήτηµα αυτό αναπτύσσεται στο τµήµα 7.
          Πρέπει να σηµειωθεί ότι για όλες αυτές τις ενέργειες, η µονάδα κρίσης µπορεί να
          ζητήσει τη µόνιµη ή την ειδική βοήθεια συγκεκριµένων προσώπων όταν κρίνεται
          αναγκαία η εµπειρογνωµοσύνη τους.
5.4.      Σύνδεσµος µεταξύ της µονάδας κρίσης και της διαδικασίας λήψης αποφάσεων
          Ενέργειες για τη διαχείριση κρίσεων
          Οι ενέργειες για τη διαχείριση κρίσεων περιλαµβάνουν όλες τις αναγκαίες ενέργειες
          ώστε να προληφθεί, µειωθεί και εξαλειφθεί ο ενεχόµενος κίνδυνος: ορισµένες θα
          είναι αρµοδιότητα της µονάδας κρίσης, ενώ άλλες εµπίπτουν στην αρµοδιότητα της
 ---pagebreak--- 30.4.2004     EL             Επίσηµη Εφηµερίδα της Ευρωπαϊκής Ένωσης          L 160/110
       Επιτροπής ή/και των κρατών µελών. Πρέπει να σηµειωθεί ότι οι ενέργειες αυτές
       αναλαµβάνονται µε την επιφύλαξη της δυνατότητας που δίνεται στο άρθρο 53
       παράγραφος 2 στην Επιτροπή να εγκρίνει προσωρινά µέτρα σε περίπτωση έκτακτης
       ανάγκης, ύστερα από διαβούλευση µε τα ενδιαφερόµενα κράτη µέλη και ενηµέρωση
       των λοιπών κρατών µελών.
       Βήµα 1
            –     Η Επιτροπή συγκαλεί τη µονάδα κρίσης το ταχύτερο δυνατό µετά τη
                  δηµιουργία της.
            –     Η µονάδα κρίσης λειτουργεί όπως προβλέπεται στα τµήµατα 5, 7 και 8.
       Βήµα 2
            –     Οι επιλογές που προσδιορίζονται από τη µονάδα κρίσης διαβιβάζονται
                  στην Επιτροπή η οποία τις διαβιβάζει αµέσως στα κράτη µέλη.
            –     Η Επιτροπή εκπονεί τα µέτρα που πρέπει να ληφθούν, εφόσον είναι
                  αναγκαίο. Μπορεί επίσης να ζητήσει από την Αρχή επείγουσα
                  επιστηµονική γνώµη, εάν κρίνεται αναγκαία µια επίσηµη επιστηµονική
                  γνώµη της Αρχής.
       Βήµα 3
            –     Συνεδρίαση της µόνιµης επιτροπής για την τροφική αλυσίδα και την
                  υγεία των ζώων για να εξετάσει και να γνωµοδοτήσει σχετικά µε τα
                  προτεινόµενα µέτρα, εφόσον είναι αναγκαίο.
            –     Εφόσον είναι αναγκαίο, έγκριση των µέτρων έκτακτης ανάγκης,
                  ειδικότερα µε βάση τις διαδικασίες που προβλέπονται στα άρθρα 53 και
                  54 του κανονισµού (ΕΚ) αριθ. 178/2002.
            –     Στην περίπτωση αιτήµατος για επείγουσα επιστηµονική γνωµοδότηση, η
                  Αρχή λαµβάνει τα αναγκαία µέτρα για να εξασφαλίσει ότι η γνώµη
                  δίδεται το ταχύτερο δυνατόν.
       Μόνιµες ενέργειες που πρέπει να γίνονται σε όλη τη διάρκεια της κρίσης
       –    Σε όλη της διάρκεια της κρίσης, η µονάδα κρίσης συλλέγει και αξιολογεί
            µονίµως τα σχετικά δεδοµένα και επανεξετάζει τις διαθέσιµες επιλογές. Οι
            επικαιροποιηµένες επιλογές διαβιβάζονται στην Επιτροπή και τα κράτη µέλη.
            Η Επιτροπή µπορεί να καταρτίσει τροποποιηµένα µέτρα και να τα υποβάλει
            προς εξέταση στη µόνιµη επιτροπή για την τροφική αλυσίδα και την υγειά των
            ζώων.
       –    Σε όλη τη διάρκεια της κρίσης η µόνιµη επιτροπή για την τροφική αλυσίδα και
            για την υγεία των ζώων πραγµατοποιεί τακτικές και έκτακτες συνεδριάσεις για
            να εξασφαλίσει ότι ανταλλάσσονται όλες οι σχετικές πληροφορίες ιδίως όσον
            αφορά την έγκριση όλων των αναγκαίων µέτρων και τη συνέχεια που δίνεται
            στην εφαρµογή των µέτρων διαχείρισης της κρίσης (εκθέσεις από τα
 ---pagebreak---    30.4.2004       EL            Επίσηµη Εφηµερίδα της Ευρωπαϊκής Ένωσης         L 160/111
                αφορώµενα κράτη µέλη υποβάλλονται και συζητούνται στο πλαίσιο της
                µόνιµης επιτροπής για την τροφική αλυσίδα και την υγεία των ζώων).
          –     Σε όλη τη διάρκεια της κρίσης, η µονάδα κρίσης ενηµερώνει το ευρύ κοινό και
                τους ενδιαφεροµένους µε βάση την επικοινωνιακή στρατηγική που
                προσδιορίζεται στο τµήµα 7 και σύµφωνα µε τις αρχές της διαφάνειας που
                αναφέρονται στο τµήµα 8.
          Σύνδεσµος µεταξύ της µονάδας κρίσης και της διαδικασίας λήψης αποφάσεων
          –     Πρακτικοί µηχανισµοί θα εξασφαλίζουν ότι το έργο της µονάδας κρίσης και η
                διαδικασία λήψης αποφάσεων συνδέονται επαρκώς. Ειδικότερα, η µόνιµη
                επιτροπή ενηµερώνεται τακτικά σχετικά µε το έργο της µονάδας κρίσης, ενώ η
                Αρχή καλείται στις συνεδριάσεις της µόνιµης επιτροπής. Η µονάδα κρίσης
                ενηµερώνεται µόνιµα για τα µέτρα που λαµβάνονται µέσω της διαδικασίας
                λήψης αποφάσεων έτσι ώστε να συντονίζει την ενηµέρωση για το ζήτηµα
                αυτό.
5.5.      Τερµατισµός της κρίσης
          Οι ανωτέρω διαδικασίες θα συνεχιστούν έως ότου η µονάδα κρίσης καταργηθεί.
          Όταν η Επιτροπή θεωρήσει, ύστερα από διαβούλευση µε τη µονάδα κρίσης και σε
          στενή συνεργασία µε τα κράτη µέλη µέσω της µόνιµης επιτροπής για την τροφική
          αλυσίδα και την υγεία των ζωών, ότι το έργο της µονάδας κρίσης ολοκληρώθηκε,
          εφόσον ο κίνδυνος βρίσκεται υπό έλεγχο, µπορεί να καταργήσει τη µονάδα κρίσης.
5.6.      Αξιολόγηση µετά την κρίση
          Πραγµατοποιείται συνολική αξιολόγηση µετά την κρίση, µε τη συµµετοχή των
          ενδιαφερόµενων µερών. Πραγµατοποιείται συνεδρίαση των συντονιστών κρίσης
          µετά τον τερµατισµό της κρίσης προκειµένου να βελτιωθούν οι διαδικασίες
          λειτουργίας των διαφόρων µέσων που χρησιµοποιήθηκαν στη διαχείριση της κρίσης,
          υπό το πρίσµα της αξιολόγησης µετά την κρίση και µε βάση την αποκτηθείσα
          εµπειρία.
6.        ∆ΙΑ∆ΙΚΑΣΙΕΣ ∆ΙΑΧΕΙΡΙΣΗΣ ΣΤΗΝ ΠΕΡΙΠΤΩΣΗ ∆ΥΝΗΤΙΚΟΥ ΣΟΒΑΡΟΥ ΚΙΝ∆ΥΝΟΥ
          Όταν η ανάλυση των πληροφοριών σχετικά µε τους κινδύνους οδηγήσει στην
          εκτίµηση ότι µπορεί να πληρούνται οι όροι που θεσπίζονται στο τµήµα 2.2, η
          Επιτροπή προβαίνει σε προκαταρτική επαφή µε το (τα) αφορώµενο(-α) κράτος(-η)
          µέλος(-η) για να εξετάσει την κατάσταση καθώς και µε την Αρχή για να ζητήσει
          πληροφορίες σχετικά µε τον ενεχόµενο κίνδυνο.
          Με βάση την αξιολόγηση όλων των σχετικών διαθέσιµων πληροφοριών, εάν η
          Επιτροπή θεωρήσει ότι πληρούνται οι όροι που θεσπίζονται στο τµήµα 2.2, η
          Επιτροπή ενηµερώνει αµέσως τα κράτη µέλη και την Αρχή ότι ισχύουν τα τµήµατα
          6, 7 και 8 του γενικού σχεδίου.
          Το ταχύτερο δυνατό µετά την απόφαση και την εφαρµογή του τµήµατος αυτού του
          γενικού σχεδίου, η Επιτροπή προβαίνει στις ακόλουθες ενέργειες:
 ---pagebreak---    30.4.2004      EL           Επίσηµη Εφηµερίδα της Ευρωπαϊκής Ένωσης           L 160/112
          – Κατάλληλες επαφές µε το ή τα άµεσα αφορώµενα κράτη µέλη και την Αρχή για
             να ζητηθεί η ενεργοποίηση του εσωτερικού τους συστήµατος διαχείρισης των
             κρίσεων. Όταν είναι αναγκαίο, πρέπει αν ενεργοποιηθούν οι µηχανισµοί για την
             ανταλλαγή επιστηµονικών δεδοµένων που έχει αναπτύξει η Αρχή σε περίπτωση
             έκτακτων αναγκών (δίκτυα της Αρχής).
          – Όταν είναι αναγκαίο, αίτηµα για ενεργοποίηση των αρµόδιων εργαστηρίων και
             ανταλλαγή των αναλυτικών τους αποτελεσµάτων.
          – Κατάλληλες επαφές και συνεδριάσεις µε το ή τα άµεσα αφορώµενα κράτη µέλη
             και την Αρχή έτσι ώστε να εξασφαλιστεί ότι ανταλλάσσονται όλες οι σχετικές
             πληροφορίες (επιστηµονικά δεδοµένα, δεδοµένα ελέγχου κ.λπ.).
          – Ενέργειες σχετικά µε την επικοινωνία (βλέπε τµήµα 7). Εφαρµόζονται οι αρχές
             διαφάνειας που αναφέρονται στο τµήµα 8.
          Οι ενέργειες αυτές θα συνεχιστούν έως ότου έχει αξιολογηθεί πληρέστερα ο
          κίνδυνος. Εάν ο κίνδυνος θεωρηθεί σοβαρός και η Επιτροπή θεωρήσει ότι
          πληρούνται οι όροι που προβλέπονται στο τµήµα 2.1, συγκροτείται µονάδα κρίσης
          και εφαρµόζονται οι διαδικασίες που προβλέπονται στα τµήµατα 5, 7 και 8.
          Εάν ο κίνδυνος δεν εξελίσσεται ώστε να θεωρηθεί σοβαρός, εφαρµόζονται οι
          κανονικές υφιστάµενες διατάξεις για τη διαχείριση του κινδύνου.
7.        ΕΠΙΚΟΙΝΩΝΙΑΚΗ ΣΤΡΑΤΗΓΙΚΗ
          Η µονάδα κρίσης αναπτύσσει την επικοινωνιακή της στρατηγική ανάλογα µε την
          περίπτωση που εµφανίζεται, έτσι ώστε να τηρεί το κοινό ενήµερο σχετικά µε τον
          κίνδυνο και τα µέτρα που ελήφθησαν.
          Αυτή η επικοινωνιακή στρατηγική αφορά το περιεχόµενο του µηνύµατος και την
          κατάλληλη χρονική στιγµή της επικοινωνίας σχετικά µε τον ενεχόµενο κίνδυνο,
          συµπεριλαµβανοµένων των κατάλληλων διαδικασιών για τη διάδοσή του.
          Η στρατηγική λαµβάνει υπόψη την ειδική εµπειρογνωµοσύνη και αρµοδιότητες κάθε
          ενός από τα µέλη της µονάδας για την οργάνωση συντονισµένης, συνεκτικής και
          διαφανούς επικοινωνίας προς το κοινό. Για το σκοπό αυτό, προβλέπονται κυρίως οι
          ακόλουθες πρακτικές διαδικασίες:
          –     το αρµόδιο πρόσωπο στην Επιτροπή για την επικοινωνία σχετικά µε την
                ασφάλεια των τροφίµων και των ζωοτροφών και το αρµόδιο πρόσωπο στο
                πλαίσιο της Αρχής για την επικοινωνία συνεργάζονται στα πλαίσια του έργου
                της µονάδας κρίσης,
          –     τα κράτη µέλη που συνδέονται άµεσα µε την κρίση και, στο πλαίσιο αυτό,
                αποτελούν µέλη της µονάδας κρίσης, καταβάλλουν κάθε δυνατή προσπάθεια
                για να εξασφαλιστεί ότι η επικοινωνία τους είναι συνεπής µε την
                επικοινωνιακή στρατηγική που συντονίζει η µονάδα κρίσης,
          –      µε τον ίδιο τρόπο τα κράτη µέλη που δεν είναι µέλη της µονάδας κρίσης
                συνδέονται µε τη στρατηγική που συντονίζει η οµάδα κρίσης µέσω των
 ---pagebreak---    30.4.2004      EL           Επίσηµη Εφηµερίδα της Ευρωπαϊκής Ένωσης           L 160/113
                συντονιστών τους διαχείρισης της κρίσης για να εξασφαλίσουν τη
                συνεκτικότητα όσον αφορά την ανακοίνωση για τον κίνδυνο.
          Στο πλαίσιο της στρατηγικής της οµάδας κρίσης περιλαµβάνονται οι κατάλληλοι
          δίαυλοι επικοινωνίας που πρέπει να αναπτυχθούν ανάλογα µε τη διακυβευόµενη
          περίπτωση µε το Ευρωπαϊκό Κοινοβούλιο, τις ενδιαφερόµενες τρίτες χώρες και τα
          ενδιαφερόµενα µέρη.
          Η επικοινωνία που αναπτύσσει η µονάδα κρίσης περιλαµβάνει κατάλληλες
          προκαταρκτικές επαφές µε τα ενδιαφερόµενα µέρη, όταν χρειάζεται, και, ειδικότερα,
          όταν ανακοινώνονται πληροφορίες όσον αφορά µια συγκεκριµένη εµπορική µάρκα ή
          επωνυµία.
          Στην επικοινωνιακή στρατηγική λαµβάνεται υπόψη ο ειδικός ρόλος των
          οργανώσεων που αντιπροσωπεύουν ενδιαφερόµενα µέρη σε ευρωπαϊκά επίπεδα,
          όσον αφορά την αναµετάδοση πληροφοριών.
          Η επικοινωνιακή στρατηγική περιλαµβάνει την ανάπτυξη κατάλληλων
          συντονισµένων επαφών µε ενδιαφερόµενες τρίτες χώρες ώστε να τους παρασχεθούν
          σαφείς, ακριβείς και συνεκτικές πληροφορίες. Η επικοινωνιακή στρατηγική
          περιλαµβάνει επίσης την κατάλληλη επικοινωνία για να ενηµερωθούν τρίτες χώρες
          για τον τερµατισµό της κρίσης.
          Η εφαρµοζόµενη επικοινωνιακή στρατηγική εγγυάται τη διαφάνεια της επικοινωνίας
          σύµφωνα µε τις αρχές που αναφέρονται στο τµήµα 8.
          Όταν διενεργείται επικοινωνία δυνάµει του τµήµατος 6 του γενικού σχεδίου, πρέπει
          επίσης να εξασφαλιστεί η αναγκαία συνεκτικότητα της επικοινωνίας. Οι επαφές και
          οι συνεδριάσεις που προβλέπονται στο παρόν τµήµα καλύπτουν, εφόσον χρειάζεται,
          µια επικοινωνιακή στρατηγική που αναπτύσσεται σύµφωνα µε το παρόν τµήµα.
8.        ΑΡΧΕΣ ∆ΙΑΦΑΝΕΙΑΣ
          Όταν η µονάδα κρίσης προβεί σε επικοινωνία, λαµβάνει ιδιαίτερη µέριµνα για να
          εξασφαλίσει τη διαφάνεια στο πλαίσιο των αρχών ενηµέρωσης του κοινού που
          προβλέπεται στο άρθρο 10 του κανονισµού (ΕΚ) αριθ. 178/2002.
          Οι γενικοί κανόνες εµπιστευτικότητας παραµένουν εφαρµοστέοι. Περαιτέρω, οι
          ειδικοί κανόνες εµπιστευτικότητας που προβλέπονται στο άρθρο 52 του κανονισµού
          (ΕΚ) αριθ. 178/2002 είναι εφαρµοστέοι για την ανταλλαγή πληροφοριών που
          πραγµατοποιείται δυνάµει του συστήµατος RASFF.
          Όταν η µονάδα κρίσης ανακοινώνει τα αποτελέσµατα του έργου που
          πραγµατοποίησε η Αρχή για τη µονάδα κρίσης, εφαρµόζονται οι αρχές διαφάνειας
          και εµπιστευτικότητας που προβλέπονται στα άρθρα 38 και 39 του κανονισµού (ΕΚ)
          αριθ. 178/2002 όσον αφορά τα αποτελέσµατα των εργασιών της Αρχής.
                                                       ________________